
ՆՈՐ ՏԱՐԻ... ԳԱԼՈՒՍՏԴ ԸԼԼԱՅ ԲԱՐԻ
	Հին տարին աւարտելէ ետք, երբ նոր տարին կը դիմաւորենք անհա-տաբար եւ ազգովին, ամենաբարի Աստուծոյ օրհնութիւններուն հեղումը խնդրելով լիբանանահայութեան վրայ, կ՚ըսենք. «Նոր տարի... գալուստդ ըլլայ բարի»։
	Առանց շարունակական նորոգութեան՝ մեր կեանքը կը ճահճանայ։ Վերանորոգութիւնը Աստուծոյ պատկերով ստեղծուած մարդոց բաշխուած երկնատուր շնորհք մըն է, որուն գիտակցութիւնը մեր բանականութեամբ կ՚արտայայտենք։ Մշտանորոգութիւնը բարութեան աղբիւր Աստուծոյ եւ բարութեան հրաւիրուած մարդուն միջեւ գտնուող այն սանդուխն է, որ մեզ մեր նմաններուն հետ առ Աստուած կը բարձրացնէ, երբ բարի կեանք մը կ՚ապրինք եւ բարի յիշատակով կը բաժնուինք այս աշխարհէն՝ առ յաւէտ բարիներուն միանալու համար։ 
	Այս տարուան մեր նշանաբանը թող ըլլայ «Ամեն օր բարիք մը պիտի ընեմ»։ Այս բարեգործութիւնը պիտի չշեփորենք, այլ պիտի կատարենք ու անցնինք, եւ անոր հատուցումը Աստուծմէ պիտի ստանանք, որպէսզի նոր տարին բարեբեր ըլլայ բոլորիս համար։
	Ամեն օր, երբ բանանք այս նոթատետրը՝ չծուլանանք իւրաքանչիւր էջի աջ անկիւնը գտնուող աղօթքը կարդալէ եւ անոր մասին խորհրդածելէ, որպէսզի Աստուծոյ հետ մեր կապը անքակտելի մնայ եւ մեր եղբայրներուն ու քոյրերուն կեանքը բարեփոխած մեր կատարած բարիքը անուշաբոյր խունկի նման երկինք հասնի։
	Կ՚աղօթենք, որ մեր բոլորին նոր տարին շնորհաձիր ըլլայ եւ առա-տացեալ բարիքներով իր աւարտին հասցնենք զայն մեր համայնքի հաւա-քական բարիքին համար, որուն մէկ մասնիկն ենք իւրաքանչիւրս։
Շնորհաւոր նոր տարի եւ օրհնեալ Ս. Ծնունդ ու Աստուածայայտ-նութիւն բոլորիդ։

